Галина Златина
Елхички в гората

chitanka.info

Виж ги колко са засмени!

Зиме в снежната гора

са разперили зелени

клончета като крила.

Дядо, ти не вдигай брадва!

По-красива е елхата

тъй — каквато е в гората!

Тук и лете ще ни радва.

А отсечена ще плаче.

И дори да е красива

със гирлянди и играчки,

вече няма да е жива.

Деденце, не я отсичай!

Виж я как ми маха с клони.

Казва ми, че ме обича

и с добро ще ме запомни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.